कुछ लोगों का मानना है कि स्वयं शिव ‘शंकर’ के रूप में अवतरित हुए ताकि आर्यावर्त में सनातन धर्म का पुनरुत्थान हो सके। यह बात सही प्रतीत भी होती है क्योंकि सिर्फ 32 वर्ष के जीवनकाल में कोई भी व्यक्ति इतनी यात्राएँ, शास्त्रार्थ, ग्रंथ रचना और बृहद पीठों की स्थापना आदि कैसे कर सकता है। जाहिर है, शंकर में एक ऐसी दैवी शक्ति रही होगी, जिसने उन्हें इतना ऊर्जावान बनाया। उनके जीवन की कतिपय घटनाएँ इस बात की गवाह हैं कि उनकी यह विलक्षण प्रतिभा और जिजीविषा ईश्वरीय देन थी।